BTS จับมือสถาบันเทคโนโลยีพระจอมเกล้าเจ้าคุณทหารลาดกระบังทำรถรางไฟฟ้า
เมื่อเวลา 11.00 น. วันที่ 10 ส.ค. โรงแรมยู สาทร กทม. นายกวิน กาญจนพาสน์ กรรมการผู้อำนวยการใหญ่บริษัท บีทีเอส กรุ๊ป โฮลดิ้งส์ จำกัด (มหาชน) นายสุรพงษ์ เลาหะอัญญากรรมการบริหาร นางสาวรัชนี แสนศิลป์ชัย กรรมการผู้จัดการบริษัท บางกอก สมาร์ทการ์ด ซิสเทมจำกัด และ ศ.ดร.สุชัชวีร์ สุวรรณสวัสดิ์ อธิการบดีสถาบันเทคโนโลยีพระจอมเกล้าเจ้าคุณทหารลาดกระบัง (สจล.) ร่วมลงนามบันทึกข้อตกลงความร่วมมือทางวิชาการระหว่าง สจล. บริษัท บีทีเอส กรุ๊ป โฮลดิ้งส์ จำกัด (มหาชน) และบริษัท บางกอก สมาร์ทการ์ด ซิสเทม จำกัดนายกวินกล่าวว่า การร่วมลงนามในครั้งนี้เพื่อศึกษาความเป็นไปได้ในการนำระบบรถไฟฟ้าล้อยาง (Tram Bus) มาใช้เป็นครั้งแรกของประเทศไทย เป็นการพัฒนาระบบขนส่งมวลชนสาธารณะระบบรางขนาดรอง เชื่อมต่อพื้นที่ภายในสถาบันการศึกษากับระบบขนส่งมวลชนหลัก รถไฟฟ้าแอร์พอร์ต เรล ลิงก์ สถานีลาดกระบัง ผนวกกับเทคโนโลยีระบบ E-Paymentและ Non-Payment ผ่านบัตรแรบบิทนายสุรพงษ์กล่าวว่า สำหรับการศึกษารูปแบบ ระบบรถรางไฟฟ้าล้อยาง (TramBus) ในเบื้องต้นบริษัทได้ศึกษาเส้นทางที่มีความเป็นไปได้ไว้จำนวน 2 เส้นทาง เส้นทางที่ 1 รถไฟฟ้าแอร์พอร์ต เรล ลิงก์ จากสถานีลาดกระบัง-หัวตะเข้ ระยะทาง 4 กิโลเมตร ประกอบด้วย2 สถานี ได้แก่ สถานีพระจอมเกล้า และสถานีหัวตะเข้ เส้นทางที่ 2 วิ่งรอบภายในพื้นที่ของสถาบันและเชื่อมต่อรถไฟฟ้าแอร์พอร์ต เรล ลิงก์ ทั้งนี้ รถรางไฟฟ้าล้อยางได้รับความนิยมใช้ตามเมืองหลวงต่างๆ ในต่างประเทศ ลักษณะคล้ายรถโดยสารทั่วไปแต่จะทันสมัยกว่า และมีการพ่วงตู้โดยสาร โดยในรถ 1 ขบวนจะมี 3 ตู้ ซึ่งจะสามารถรองรับผู้โดยสารได้ถึง 250 คนต่อขบวน ใช้ความเร็วได้สูงสุด 75 กิโลเมตรต่อชั่วโมง ไม่มีมลพิษเนื่องจากใช้ระบบไฟฟ้าในการขับเคลื่อน คาดว่าจะใช้เวลาประมาณ 2-3 ปี โครงการนี้จึงจะเสร็จสมบูรณ์ศ.ดร.สุชัชวีร์กล่าวว่า ปัจจุบันการเดินทางสัญจรภายในบริเวณสถาบันและเขตชุมชนใกล้เคียงมีปัญหาจราจรติดขัดเป็นเวลานาน ก่อให้เกิดการสะสมมลพิษ การศึกษาเส้นทาง ระบบรถรางไฟฟ้าล้อยาง (Tram Bus) เพื่อใช้เป็นระบบขนส่งมวลชนหลักในการเดินทางจะแก้ปัญหาจราจร ลดมลพิษ และตอบโจทย์ให้กับนักศึกษาซึ่งเป็นวัยรุ่นยุคใหม่ที่เน้นความรวดเร็ว และสะดวกสบายในการเดินทางเป็นหลัก.
ลงนามบันทึกข้อตกลงความร่วมมือทางวิชาการระหว่าง สถาบันเทคโนโลยีพระจอมเกล้าเจ้าคุณทหารลาดกระบัง บริษัท บีทีเอส กรุ๊ป โฮลดิ้งส์ จำกัด (มหาชน) และบริษัท บางกอก สมาร์ทการ์ด ซิสเทม จำกัด
รถรางไฟฟ้า,บีทีเอส,บีทีเอส กรุ๊ป โฮลดิ้งส์,ระบบรถรางไฟฟ้าล้อยาง,สถาบันเทคโนโลยีพระจอมเกล้าเจ้าคุณทหารลาดกระบัง,ระบบขนส่งมวลชน,ข่าววันนี้